تئارۆ جارێوتەر پارێزەرێ ڕێبەرو گەلو کوردی عەبدوڵا ئۆجالانی، جەنگیز یورەکلی، سەربای کۆکلو و سینەم زنجیر پەی سەردای ئیمرالی و دیدار و چەمپنەکەوتەی چەنی ڕێبەر ئۆجالانی سەردای دۆزگەری کۆماری تورکیاشان جە بۆرسا کەرد. بەڵام تا ئیسە دیار نییەن سەردای و دیدارەکە ئەنجام مڎریۆنە یان ئاستەنگ مەکریۆۋە.
پارێزەرێ ڕێبەر ئۆجالانی جە  ٢٠١١ەۋە بە بەهانێ بێ بنەمێ ڕاشان نەڎریێنە پنە سەردای ئیمرالی بکەرانە، و ۷۸٥ جارێ داۋاکاریشان پەی لۋای ئیمرالی ڕەت کریانەۋە، بەڵام دیسان هەفتانە ۲ جارێ سەردای دۆزگەری گشتی شارو بۆرسای مەکەرانە.
